CONVOCATORIA PROBAS DE APTITUDE PARA OBTENCIÓN DO PERMISO MUNICIPAL DE CONDUTOR/A DE AUTOTAXI
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 21/06/2019)

A alcaldía-presidencia en funcións, no día de hoxe, once de xuño de dous mil dezanove emitiu a seguinte resolución que literalmente di: “Con data do 30 de agosto de 2011 entrou en vigor o “REGULAMENTO DO SERVIZO PUBLICO DE TRANSPORTE DE VIAXEIROS EN AUTOMÓBILES LIXEIROS DE ALUGUER CON CONDUTOR (AUTO-TAXI) DO CONCELLO DE SANXENXO”, de conformidade co seu artigo 31.4, é necesaria a celebración dunha proba de aptitude para a obtención do permiso municipal de condutor, que habilite a conducir vehículos auto-taxis cuxa licenza fora outorgada por este concello. Esta alcaldía, en uso das atribucións que lle confire a lexislación vixente PRIMEIRO: convocar a celebración dunha nova proba de aptitude para a obtención do permiso que faculta para a realización da actividade de condutor de taxi. O lugar e hora da súa celebración faranse públicos, unha vez transcorrido o prazo de presentación de solicitudes, polos medios descritos no apartado terceiro. SEGUNDO: as solicitudes de participación na proba axustaranse ao modelo que figura no Anexo I desta resolución. TERCEIRO: as solicitudes poderán presentarse no Rexistro de entrada do Concello de Sanxenxo, ou ben, segundo o disposto no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de dez días hábiles contados a partir da publicación do anuncio da convocatoria no Boletín Oficial da Provincia. A partir deste anuncio os demais que se realicen neste expediente faranse a través de publicación no taboleiro de edictos do concello e na páxina web do concello (www.sanxenxo.es). CUARTO: as solicitudes irán acompañadas da seguinte documentación: a) Fotocopia do DNI ou documento que o substitúa. b) Fotocopia do permiso de condución de automóbiles da categoría B ou superior, expedido pola Xefatura Provincial de Tráfico, facendo constar para os aspirantes que tivesen o antigo permiso de condución de categoría BTP, que este será considerado válido mentres manteña a súa vixencia. c) Certificado médico oficial acreditativo de non padecer enfermidade infectocontaxiosa ou impedimento físico que imposibilite ou dificulte o normal exercicio da profesión. d) Declaración xurada de non estar incurso nalgunha das causas de incapacidade indicadas neste regulamento. e) Dúas fotografías tamaño carné. f) No seu caso, documento acreditativo de estar de alta no réxime correspondente da Seguridade Social. A lista provisional de admitidos será publicada no Taboleiro de Edictos do concello xunto coa lista de excluídos e os motivos de exclusión. A citada lista quedará elevada a definitiva tras un prazo de subsanación de 5 días que se abrirá tras a publicación da lista provisional. QUINTO: as materias que deberán coñecer os aspirantes son os seguintes: Acreditarase o coñecemento das vías públicas, lugares de interese turístico, locais de esparcemento público, oficinas e demais centros e edificios públicos, monumentos, principais hoteis e itinerarios mais directos para chegar aos puntos de destino. A proba terá carácter oral. SEXTO: unha vez realizada a proba e puntuada polos tribunal designado, se dará publicidade inmediata dos resultados que serán apto/a ou non apto/a. SÉTIMO: o Tribunal está composto por: Presidente: Luís Angel Sabariz Rolán, tesoureiro municipal. Suplente: Angel Luis López Pita, secretario xeral do Concello de Sanxenxo. Vogais: — Marcial Juviño Torres, oficial da Policía Local. Suplente: José-Jorge Mouco Leiro, Policía Local. Secretaria: Ana Mª Vázquez Álvarez, Policía Local. Suplente: Manuel Martínez Sánchez, Policía Local. OITAVO: dese conta desta resolución a “TAXIS ASOCIACIÓN DE AUTOPATRONOS DE PONTEVEDRA Y MUNICIPIOS DE LA PROVINCIA”. D/ª _________________________________________________________________________ DNI nº _________________________, data de nacemento: ___________________, domicilio en _________________________________________________________________________, concello ___________________, CP _________________ e teléfono: ____________________. EXPOÑO: que desexo participar na proba de aptitude para a obtención do PERMISO MUNICIPAL DE CONDUTOR/A DE AUTO-TAXI convocada mediante resolución do Concello de Sanxenxo de data 04 de abril de 2019, achegando a seguinte documentación: a) Fotocopia do DNI ou documento que o substitúa. b) Fotocopia do permiso de condución de automóbiles da categoría B ou superior, expedido pola Xefatura Provincial de Tráfico, facendo constar para os aspirantes que tivesen o antigo permiso de condución de categoría BTP, que este será considerado válido mentres manteña a súa vixencia. c) Certificado médico oficial acreditativo de non padecer enfermidade infectocontaxiosa ou impedimento físico que imposibilite ou dificulte o normal exercizo da profesión. d) Declaración xurada de non estar incurso nalgunha das causas de incapacidade indicadas neste regulamento. e) Dúas fotografías tamaño carné. f) No seu caso, documento acreditativo de estar de alta no réxime correspondente da Seguridade Social. Por todo isto, SOLICITO: ser admitido na realización da proba convocada para a obtención do permiso municipal de condutor de auto-taxi no Concello de Sanxenxo. Sanxenxo, ______________________________ de 2019. SR. ALCALDE-PRESIDENTE DO CONCELLO DE SANXENXO,” —————————————— O alcalde en funcións, Margaret Christine Stoican Olar (asinado en Sanxenxo con sinatura dixital certificada na data que figura ao pé).